کوئٹہ (آن لائن)الخدمت فاﺅنڈیشن نا صوبائی صدر انجینئر جمیل احمد کرد پارینے کہ حکومت و فلاحی سیاسی تنظیم آک اسیجائی اٹ مزورکار تپّہ نا کمک ءِ کیر‘ مزور کار‘ دیہاڑی دار‘ قلی وایلوفک یک ونیم تُو آن اُراتے ٹی بند ءُ‘ دا ہمو بندغ آک ءُ ہرافک دے نا کٹارہ شام انا کننگرہ ولے داسہ لاک داﺅن ناسوب آن اونا کٹنگ بند ءِ و اوفتے بین مون تروک ءِ۔ الخدمت فاﺅنڈیشن حقدار مزورکار آتے راشن سر کننگ ناعزم کرینے‘ انشاءاللہ سخی آ بندغ‘ فلاحی تنظیم تا کمک اٹ نن راشن سر کننگ نا کاریم ءِ پین زیات کینہ، روچہ مبارک ناتُو اٹ سخی آ بندغ آک فریشانی و دَین تیان خلاسی کن حقدار آتیا الخدمت فاﺅنڈیشن نا کمک اٹ خڑچ کیر۔ دا خیال آتا درشانی ءِ او اسپین کاریز نا خلق اٹ کولا کانڑ تے ٹی کاریم کروک کارندہ غاتے ٹی راشن بشخنگ نادود آن تران کرسا کرے۔
